CELEX: 62017TN0443
Language: el
Date: 2017-07-14 00:00:00
Title: Υπόθεση T-443/17: Προσφυγή της 14ης Ιουλίου 2017 — António Conde & Companhia κατά Επιτροπής

4.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 293/39
            
         Προσφυγή της 14ης Ιουλίου 2017 — António Conde & Companhia κατά Επιτροπής
   (Υπόθεση T-443/17)
   (2017/C 293/49)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: António Conde & Companhia, SA (Gafanha de Nazaré, Πορτογαλία) (εκπρόσωπος: J. García-Gallardo Gil-Fournier, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής περί της αρνήσεώς της να διαβιβάσει αμελλητί στη γραμματεία της Επιτροπής Αλιείας Βορειοανατολικού Ατλαντικού τις ονομασίες των εχόντων πορτογαλική άδεια εκμεταλλεύσεως σκαφών SANTA ISABEL και CALVÃO, πράγμα που είχε ως επακόλουθο ότι το εν λόγω θεσμικό όργανο εμπόδισε τα προαναφερθέντα σκάφη να δραστηριοποιούνται, από την 1η Ιουλίου 2017, στις αλιευτικές ζώνες του Βορειοανατολικού Ατλαντικού, όπου θα επρόκειτο να αλιεύουν κοκκινόψαρα και γαρίδες, και ότι το εν λόγω θεσμικό όργανο, ως εκ τούτου, παρέβη το άρθρο 5, παράγραφος 1, του κανονισμού 1236/2010 (1)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει έναν μοναδικό λόγο, με τον οποίο διατείνεται ότι η καθής παρέβη το άρθρο 5, παράγραφος 1, του κανονισμού 1236/2010 καθότι ενήργησε κατά τρόπο που συνιστά ανάμειξη στη διαδικασία καταρτίσεως ή γνωστοποιήσεως του καταλόγου των σκαφών τον οποίο συνέταξε η Πορτογαλία προκειμένου αυτός να διαβιβαστεί στη γραμματεία της Επιτροπής Αλιείας Βορειοανατολικού Ατλαντικού. Κατά την προσφεύγουσα, η καθής δεν δικαιούται να διατυπώνει σχόλια σε σχέση με τέτοιους καταλόγους, να τροποποιεί τέτοιους καταλόγους, να διατυπώνει συστάσεις σε σχέση με αυτούς, να τους αξιολογεί, να τους απορρίπτει, να συντάσσει σχέδια τέτοιων καταλόγων ούτε να ασκεί πίεση στα κράτη μέλη όσον αφορά τέτοιους καταλόγους.
   
      (1)  Κανονισμός (EE) 1236/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, για τη θέσπιση συστήματος ελέγχου και επιβολής που εφαρμόζεται στη ζώνη της σύμβασης για τη μελλοντική πολυμερή συνεργασία στον τομέα της αλιείας στον Βορειοανατολικό Ατλαντικό και την κατάργηση του κανονισμού (ΕΚ) 2791/1999 του Συμβουλίου (ΕΕ 2010, L 348, σ. 17).